wickkiey/tamil-wikipedia-chunked huggingface dataset:
# சத்தீசு சந்திர வித்யாபூசண்

## தொழில்

சத்தீசு சந்திர வித்யாபூசண் இந்தியத் தர்க்கம் மற்றும் திபெத்திய பௌத்த உரை ஆகியவற்றில் இருந்த தனித்துவமான அறிவுக்காக அறியப்பட்டார். இவர் சரத் சந்திர தாசுடன் இணைந்து திபெத்திய-ஆங்கில அகராதியைத் தயாரித்தார். 1910 ஆம் ஆண்டில் வித்யாபூசன் படிப்புக்காக இலங்கை சென்றார், அங்கிருந்து திரும்பி வந்ததும் கொல்கத்தா சமசுகிருத கல்லூரியின் முதல்வராக நியமிக்கப்பட்டார். புத்த உரை சங்கத்தின் உதவி ஆசிரியராக செயல்பட்டார். 22 ஆண்டுகள் பங்கியா சாகித்ய பரிசத் பத்திரிகையை தொகுத்தார். வித்யாபூசண் பௌத்த இலக்கியம், சீன, சப்பானிய, செருமன் மற்றும் பிரெஞ்சு மொழிகளில் அறிவு பெற்ற ஒரு மொழியியலாளராகத் திகழ்ந்தார். வித்யாபூசண் புத்த திபெத்திய கலாச்சாரம், தர்க்கம், சமசுகிருதம் மற்றும் இந்திய தத்துவ முறைகள் குறித்து பல புத்தகங்களை வைத்திருந்தார். 1906 ஆம் ஆண்டில் இவர் *மகாமகோபாத்யாயா* என்ற பட்டத்தைப் பெற்றார். 1908 ஆம் ஆண்டில் முனைவர் பட்டமும் பெற்றார்.
# சத்தீசு சந்திர வித்யாபூசண்

## நூலியல்

1. இந்திய தத்துவத்தின் இடைக்காலப் பள்ளியின் வரலாறு (1909) கல்கத்தா பல்கலைக்கழகம் வெளியிட்டது
1. கௌதமாவின் நியாயா சூத்திரங்கள்ஃ அசல் உரை, ஆங்கில மொழிபெயர்ப்பு & வர்ணனை (1913) பகதூர்கஞ்ச், தி பானினி அலுவலகத்தால் வெளியிடப்பட்டது
1. நியாயா-பிந்து இருமொழி குறியீடு (1917) கல்கத்தா, ஆசிய சங்கத்தால் வெளியிடப்பட்டது
1. இந்திய தர்க்கத்தின் வரலாறு (1921) கல்கத்தா பல்கலைக்கழகம் வெளியிட்டது
# கோபால தாசன்

**கோபால தாசன்** (*Gopala Dasa*) (1721–1769) 18ஆம் நூற்றாண்டின் கன்னட மொழி கவிஞரும், ஹரிதாச பக்தி இயக்கத்தின் சாதுவும் ஆவார்.இவர் மத்துவாச்சாரியின் துவைத தத்துவத்தை கீர்த்தனைகள் மூலம் தென்னிந்தியாவில் பரப்பியவர். இவர் மத்வ பிராமணக் குடும்பத்தில் தற்கால கர்நாடகா மாநிலத்தின் ராய்ச்சூர் மாவட்டத்தில் பிறந்தவர். வித்தியா தாசரின் சீடரான கோபால தாசன் இசை மற்றும் ஜோதிடத்தை கற்றார். பின்னர் பகவான் கிருஷ்ணர் குறித்து கீர்த்தனைகள் இயற்றிப் பாடினார்.
# அமோனியம் அறுகுளோரோ இசுடானேட்டு

**அமோனியம் அறுகுளோரோ இசுடானேட்டு** (*Ammonium hexachlorostannate*) என்பது (NH4)<sub>2</sub>SnCl<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோ இசுடானேட்டு என்ற பெயராலும் இது அழைக்கப்படுகிறது.
# அமோனியம் அறுகுளோரோ இசுடானேட்டு

## தயாரிப்பு

வெள்ளீயம்(IV) குளோரைடுடன் அமோனியம் குளோரைடைச் சேர்த்து வினைபுரியச் செய்தால் அமோனியம் அறுகுளோரோ இசுடானேட்டு உருவாகும்:  
::SnCl<sub>4</sub> + 2NH<sub>4</sub>Cl → (NH<sub>4</sub>)<sub>2</sub>SnCl<sub>6</sub>
# அமோனியம் அறுகுளோரோ இசுடானேட்டு

## இயற்பியல் பண்புகள்

வெண்மை நிறப்படிகங்களாக அமோனியம் அறுகுளோரோ இசுடானேட்டு உருவாகும். இது ஓர் அரிக்கும் முகவராகச் செயல்படுகிறது.
# அமோனியம் அறுகுளோரோ இசுடானேட்டு

## பயன்கள்

அமோனியம் அறுகுளோரோ இசுடானேட்டு சாயத் தொழிலில் நிறம் நிறுத்தியாகப் பயன்படுத்தப்படுகிறது.
# அமோனியம் அறுகுளோரோசெலீனேட்டு

**அமோனியம் அறுகுளோரோசெலீனேட்டு** (*Ammonium hexachloroselenate*) என்பது (NH4)<sub>2</sub>SeCl<sub>6</sub>என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோசெலீனேட்டு என்ற பெயராலும் இது அழைக்கப்படுகிறது.
# அமோனியம் அறுகுளோரோசெலீனேட்டு

## தயாரிப்பு

அமோனியம் குளோரைடையும் செலீனியம் டெட்ராகுளோரைடையும் ஒன்றாகச் சேர்த்து வினைபுரியச் செய்தால் அமோனியம் அறுகுளோரோசெலீனேட்டு உருவாகும்.:  
::SeCl<sub>4</sub> + 2NH<sub>4</sub>Cl → (NH<sub>4</sub>)<sub>2</sub>SeCl<sub>6</sub>
# அமோனியம் அறுகுளோரோசெலீனேட்டு

## இயற்பியல் பண்புகள்

Fm3m என்ற இடக்குழுவில் a = 0,9955 நானோமீட்டர், Z = 4 என்ற செல் அளவுருக்களில் அமோனியம் அறுகுளோரோசெலீனேட்டு கனசதுரப் படிக அமைப்பில் மஞ்சள் நிறப் படிகங்களாக உருவாகிறது.  
24 பாகை கெல்வின் வெப்பநிலையில் அமோனியம் அறுகுளோரோசெலீனேட்டு நிலை மாற்றத்தை வெளிப்படுத்துகிறது.  
தண்ணீரில் இது கரையும்.
# அமோனியம் அறுகுளோரோபலேடேட்டு

**அமோனியம் அறுகுளோரோபலேடேட்டு** (*Ammonium hexachloropalladate*) என்பது (NH<sub>4</sub>)<sub>2</sub>PdCl<sub>6</sub>என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோபலேடேட்டு என்ற பெயராலும் இது அழைக்கப்படுகிறது.
# அமோனியம் அறுகுளோரோபலேடேட்டு

## தயாரிப்பு

அமோனியம் குளோரைடு கரைசலில் கரைக்கப்பட்ட அமோனியம் டெட்ராகுளோரோபலேடேட்டு(II) தொங்கலில் குளோரின் வாயுவை செலுத்துவதன் மூலம் அமோனியம் அறுகுளோரோபலேடேட்டைத் தயாரிக்கலாம்:  
::(NH4)<sub>2</sub>[PdCl<sub>4</sub>] + Cl<sub>2</sub> -> (NH4)<sub>2</sub>[PdCl<sub>6</sub>]  
பல்லேடியம்(IV) குளோரைடு கரைசலில் அம்மோனியம் குளோரைடைச் சேர்ப்பதன் மூலமும் அமோனியம் அறுகுளோரோபலேடேட்டை வீழ்படிவாக்கலாம்:  
::PdCl<sub>6</sub> + 2NH<sub>4</sub>Cl → (NH<sub>4</sub>)<sub>2</sub>[PdCl<sub>6</sub>] + 2HCl
# அமோனியம் அறுகுளோரோபலேடேட்டு

## இயற்பியல் பண்புகள்

அமோனியம் அறுகுளோரோபலேடேட்டு கனசதுரப் படிக அமைப்பில் Fm3m என்ற இடக்குழுவில் a = 0.983 நானோமீட்டர் , Z = 4 என்ற செல் அளவுருக்களுடன் செம்பழுப்பு நிறப் படிகங்களாக உருவாகிறது.  
இச்சேர்மம் தண்ணீரில் சிறிதளவு கரைகிறது.
# அமோனியம் அறுகுளோரோபலேடேட்டு

## வேதியியல் பண்புகள்

அமோனியம் அறுகுளோரோபலேடேட்டை சூடுபடுத்தினால் சிதைவடைந்து அமோனியம் டெட்ராகுளோரோபலேடேட்டு(II) உருவாகிறது:  
::(NH<sub>4</sub>)<sub>2</sub>[PdCl<sub>6</sub>] → (NH<sub>4</sub>)<sub>2</sub>[PdCl<sub>4</sub>] + Cl<sub>2</sub>
# அமோனியம் அறுகுளோரோபிளம்பேட்டு

**அமோனியம் அறுகுளோரோபிளம்பேட்டு** (*Ammonium hexachloroplumbate*) என்பது (NH<sub>4</sub>)<sub>2</sub>PbCl<sub>6</sub>என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாகுளோரோபிளம்பேட்டு என்ற பெயராலும் இது அழைக்கப்படுகிறது.
# அமோனியம் அறுகுளோரோபிளம்பேட்டு

## தயாரிப்பு

செறிவூட்டப்பட்ட ஐதரோகுளோரிக் அமிலத்தில் கரைக்கப்பட்ட ஈயம்(IV) டெட்ரா அசிட்டேட்டின் கரைசலில் அமோனியம் குளோரைடைச் சேர்த்தால் அமோனியம் அறுகுளோரோபிளம்பேட்டு உருவாகும்.
# அமோனியம் அறுகுளோரோபிளம்பேட்டு

## இயற்பியல் பண்புகள்

அமோனியம் அறுகுளோரோபலேடேட்டு கனசதுரப் படிக அமைப்பில் மஞ்சள் நிறப் படிகங்களாக உருவாகிறது.  
::(NH<sub>4</sub>)<sub>2</sub>PbCl<sub>6</sub> + H<sub>2</sub>SO<sub>4</sub> → (NH<sub>4</sub>)<sub>2</sub>SO<sub>4</sub> + PbCl<sub>4</sub> + 2HCl  
இச்சேர்மம் டெட்ராகரிம ஈயம் மற்றும் அறுகரிம ஈயம் சேர்மங்களை குளோரினேற்றம் செய்கிறது.
# வார்ப்புரு:Infobox noble

}}</div>}}
| 2 = <div></div>
| 3 = }}|<div>}}}}</div>}}
}}  
| subheader = }  
| image = }
| caption = }  
| headerstyle = background: #EEEEEE;
| header1 =  
| label3 = Coat of arms
| data3 = }
| label4 =
| data4 = }
| label5 = Tenure
| data5 = }
| label6 =
| data6 = }}}}
| label7 =
| data7 = }}}  
| header10 =  
| label11 = முழுப் பெயர்
| data11 =
| label12 = இயற்பெயர்
| data12 =
| label13 = Titles and styles
| data13 = }
| label14 = Other titles
| data14 = }
| label15 = Other&nbsp;names
| class15 = nickname
| data15 = }
| label16 = Known&nbsp;for
| data16 = }}
| label17 = Years active
| data17 = }
| label18 = பிறப்பு
| data18 = </span>}}|2=}|3=}}
| label19 = Baptised
| data19 =
| label20 = இறப்பு
| data20 = }
| label23 = Cause&nbsp;of death
| data23 = }
| label24 = Body discovered
| data24 = }
| label27 = Buried
| data27 =
| label32 = Nationality
| data32 = }
| label33 = Residence
| class33 = label
| data33 = }
| label34 = Locality
| data34 = }
| label35 = Net&nbsp;worth
| data35 = }
| label36 = Wars and battles
| data36 = }
| label37 = Offices
| data37 = }
| label38 = [[|]]
| data38 = }
| label39 =
| data39 = }  
| label40 =
| data40 = }  
| label50 = }
| data50 = }  
| label53 = Parents
| data53 = }  
| label55 = தந்தை
| data55 = }  
| label56 = Mother
| data56 = }  
| label57 =
| data57 =  
| label59 = பணி
| data59 = }  
| label60 = Memorials
| data60 = }  
| label61 = Website
| data61 = }}  
| header67 =
| data68 = }  
| data72 = }
| data73 = }
}}<noinclude>  
</noinclude>
# வார்ப்புரு:Infobox noble/doc

## Usage

<syntaxhighlight lang="wikitext">  
</syntaxhighlight>  
If the parameter is set it alters the display of the label next to the parameter. Instead of displaying the default "Noble family" (with a link to the article Nobility), the link is change to whatever the is set to and the word "Family" is displayed in place of "Noble family". So for example if is entered then the label is changed to Family.
# வார்ப்புரு:Infobox noble/doc

## Examples

For more examples, see What links here.
# வார்ப்புரு:Infobox noble/doc

## Tracking category

-
# குதுலுன்

முத்திரை.]]  
**குதுலுன்** (Khutulun, – ) என்பவர் ஒரு மங்கோலிய உயர்குடியினப் பெண் ஆவார். இவர் **ஐகியர்னே**, **ஐயுருக்**, **கோதோல் திசகான்** அல்லது **அய் யருக்** 1280ஆம் ஆண்டு வாக்கில், இவரது தந்தை கய்டு நடு ஆசியாவின் மிக சக்தி வாய்ந்த ஆட்சியாளர் ஆனார். மேற்கு மங்கோலியா முதல் ஆமூ தாரியா வரையிலும், மையச் சைபீரிய உயர்நிலத்திலிருந்து இந்தியா வரையிலுமான பகுதிகளை ஆண்டார்.  
வரலாற்று நூல்களில் குதுலுன் ஒரு வலிமையான போர் வீரம் கொண்ட இளவரசியாக குறிப்பிடப்படுகிறார். நடு ஆசியாவில் மங்கோலிய இராணுவ நடவடிக்கைகளில் இவர் பங்கெடுத்துள்ளார். மங்கோலியர்களின் மூன்று திறமைகளான வில் வித்தை, மல்யுத்தம் மற்றும் குதிரையேற்றம் ஆகியவற்றை தன் குழந்தைப் பருவம் முதலே கற்று வந்தார். பின்னர், இவர் வளர்ந்து வந்த போது, பாரம்பரிய மல்யுத்தப் போட்டிகளில் மிகச் சிறந்த போர் வீரர்களை தோற்கடிக்கும் அளவுக்கு திறமையான மல்யுத்த வீராங்கனையாக உருவானார். குதுலுன் ஒரு கதாநயகியாகப் பார்க்கப்படுகிறார். பல நடுக் கால வரலாற்றாளர்கள் குதுலுனைக் குறித்து எழுதியுள்ளனர். அதில் ஒருவர் மார்க்கோ போலோ ஆவார்.  
இவரது கணவரின் அடையாளம் குறித்து நூல்கள் வேறுபட்ட தகவல்களைக் கொடுக்கின்றன. சில நூல்கள் இவரது தந்தையை அரசியல் கொலை செய்ய வந்து தோல்வியடைந்த ஓர் அழகான மனிதன் இவரது கணவர் என்ற குறிப்பிடுகின்றன. அவன் கைதியாகப் பிடிக்கப்பட்ட பிறகு இவருக்குத் திருமணம் செய்து வைக்கப்பட்டான். பிற நூல்கள் சோரோசு என்னும் பழங்குடியினத்தைச் சேர்ந்த கய்டுவின் ஆதரவாளர் இவரது கணவர் என்று குறிப்பிடுகின்றன. பாரசீகத்தின் மங்கோலிய மன்னனான கசனுடன் குதுலுன் காதலில் விழுந்தார் என ரசீத்தல்தீன் அமாதனி எழுதியுள்ளார். எனினும், இவர் நூல்களில் சித்தரிக்கப்பட்டுள்ளதுடன் குழப்பத்தை ஏற்படுத்தக் கூடியதாக இந்தத் தகவல் உள்ளது என்று நிரூபிக்கப்பட்டுள்ளது. மாறாக இவர் என்றுமே திருமணம் செய்து கொள்ளவில்லை. இவரைத் திருமணம் செய்து கொள்வதற்காக இவருடன் மல்யுத்தம் நடத்திய ஒவ்வொரு ஆணையும் இவர் தோற்கடித்தார். அவர்களது குதிரையை அவர்கள் தோற்ற பிறகு இவருக்கு உரிமையாக்கிக் கொண்டார். இவ்வாறாக இவர் 10,000 குதிரைகளுடன் இறந்தார் என்று ஒரு வதந்தி உள்ளது.  
கய்டுவின் அனைத்து குழந்தைகளிலும் குதுலுனே அவரது விருப்பத்துக்குரிய குழந்தையாக இருந்தார். குதுலுனிடமே கய்டு பெரும்பாலும் ஆலோசனையையும், அரசியல் ஆதரவையும் வேண்டிப் பெற்றார். சில நூல் குறிப்புகளின் படி, தனக்குப் பின் கானரசின் அடுத்த ஆட்சியாளராக குதுலுனின் பெயரைக் குறிப்பிட கய்டு முயற்சித்தார். அதற்கு முன்னரே 1301ஆம் ஆண்டு கய்டு இறந்து விட்டார். எனினும், தேர்ந்தெடுத்த நிகழ்வானது இவரது ஆண் உறவினர்களால் மறுக்கப்பட்டது. கய்டு இறந்த போது தன்னுடைய சகோதரன் ஓருசுடன் கய்டுவின் சமாதியைக் குதுலுன் பாதுகாத்தார். இவரது பிற சகோதரர்களான சபர் மற்றும் உறவினர் துவா ஆகியோரின் ஆட்சிக்கு வரும் நிகழ்வை இவர் எதிர்த்ததால் குதுலுனுக்கு எதிர்ப்புத் தெரிவிக்கப்பட்டது. குதுலுன் 1306ஆம் ஆண்டு இறந்தார்.
# குதுலுன்

## பிரபலப் பண்பாட்டில்

துரந்தோத் எனும் கதாபாத்திரத்துக்கு அடிப்படையாக குதுலுன் இருந்தார் என்று எண்ணப்படுகிறது. ஒரு குறிப்பிடத்தக்க எண்ணிக்கையிலான மேற்குலக நூல்களில் முக்கியக் கதாபாத்திரமாக இந்தக் கதாபாத்திரம் இருந்துள்ளது. மங்கோலியப் பண்பாட்டில் ஒரு பிரபலமான விளையாட்டு வீராங்கனை மற்றும் போர் வீரம் கொண்ட பெண்ணாக இவர் நினைவுபடுத்தப்படும் அதே நேரத்தில் மேற்குலகக் கலைச் சித்தரிப்புகளில் கடைசியில் காதலில் விழும் ஒரு பெருமை கொண்ட பெண்ணாக இவர் சித்தரிக்கப்பட்டுள்ளார்.  
பிராங்கோயிசு பெட்டிசு டி லா குரோயிக்சு 1710ஆம் ஆண்டு நூலான ஆசியக் கதைகள் மற்றும் நீதிக் கதைகள் என்ற நூலானது குதுலுனை துரந்தோத் என்றும் அழைக்கப்படும் கதாபாத்திரத்தில் ஒரு கதையைக் கொண்டுள்ளது. துரந்தோத் (துரந்தோக்த் توراندخت) என்பது ஒரு பாரசீகச் சொல்லாகும். இதன் பொருள் "நடு ஆசிய மகள்" என்பதாகும். இதில் சீனாவின் மங்கோலியப் பேரரசன் அல்தன் கானின் 19 வயது மகளாக இவர் குறிப்பிடப்பட்டிருந்தார். பெட்டிசு டி லா குரோயிக்சின் கதையில் எனினும் இவர் தன்னை மணம் புரிய வருபவர்களுடன் மல்யுத்தம் புரியவில்லை. அவர்கள் தங்களது குதிரைகளை பந்தயம் வைப்பதில்லை. மாறாக, அவர்கள் மூன்று விடுகதைகளுக்குக் குதுலுனிடம் பதில் கூற வேண்டும். அந்த மூன்று விடுகதைகளுக்குப் பதில் கூறா விட்டால் அவர்கள் மரண தண்டனைக்கு உட்படுத்தப்பட்டனர்.  
இத்தாலிய நாடக ஆசிரியரான கார்லோ கோசி தன்னுடைய சொந்தத் தழுவலை 50 ஆண்டுகள் கழித்து எழுதினார். இது ஒரு மேடை நாடகமாகும். "உறுதி குறையாத பெருமையை உடைய புலி போன்ற பெண்ணாக" இந்நாடகத்தில் இவர் சித்தரிக்கப்பட்டுள்ளார். பிரெடிரிக் சில்லர் இந்த நாடகத்தை மொழி பெயர்த்துச் செருமானிய மொழியில் *துரந்தோத், பிரின்செசின் வான் சீனா* என 1801ஆம் ஆண்டு நடத்தினார்.  
*துரந்தோத்* கதாபாத்திரத்தின் மிகப் பிரபலமான தழுவல் ஜாக்கோமோ புச்சீனியின் முடிக்கப்படாத இசை நாடகத் தழுவலாகும். 1924ஆம் ஆண்டு அவர் இறந்த போது இந்த நாடகத்தை நடத்துவதற்கான பணிகளைச் செய்து கொண்டிருந்தார்.  
மங்கோலிய எழுத்தாளர்கள் குதுலுன் குறித்து பல கதைகள் மற்றும் புதினங்களை வெளியிட்டுள்ளனர். அதில் குறிப்பிடத்தக்கவை பூரேவ் சஞ்சின் *கோதோலோன்*, சஞ்சிவ்தோர்சின் *கய்டுவின் மிகச் சிறந்த மகள் குதுலுன்*, ஒயூன்கெரேல் திசேதேவ்தம்பாவின் *கோதோல் திசகான்*, பத்சர்கல் சஞ்சாவின் *கய்டு கானின் கதை*, மற்றும் சுதேர்செத்செக்கின் *இளவரசி குதுலுன்* ஆகியவையாகும்.  
நெற்ஃபிளிக்சு தொடரான *மார்க்கோ போலோவில்* குதுலுனின் கதாபாத்திரத்தில் கிளாடியா கிம் நடித்திருந்தார்.  
ஆத்திரேலியாவில் ஒரு பிரபலமான பந்தைய குதிரைக்கு குதுலுன் என்ற பெயர் வைக்கத் தேர்ந்தெடுக்கப்பட்டிருந்தது. கிராண்ட் சிண்டிகேட் என்ற நிறுவனத்தால் வெறும் 16,000 ஆத்திரேலிய டாலர்களுக்கு ஒக்குதிரை வாங்கப்பட்டது. இறுதியாக இக்குதிரை பரிசுப் பணமாக கிட்டத்தட்ட 5,00,000 கஆத்திரேலிய டாலர்களை வென்றது.  
3 திசம்பர் 2021, அன்று சுதேர் தயாரிப்பு நிறுவனம் மற்றும் ஊ பிராட்காஸ்டிங் ஆகிய நிறுவனங்கள் *இளவரசி குதுலுன்* என்ற திரைப்படத்தை வெளியிட்டன. மங்கோலிய எழுத்தாளர் பாதர்சுரேன் சுதேர்செத்செக்கின் *கோதோல் திசகான் கஞ்ச்* என்பதை அடிப்படையாகக் கொண்டு இந்தத் திரைப்படம் தயாரிக்கப்பட்டிருந்தது. யுவான் அரசமரபின் காலத்தின் போது கதை அமைக்கப்பட்டிருந்தது. நடிகை திசேதூ முங்பத் குதுலுனாக இதில் நடித்திருந்தார்.
# மிதாலி பாக்

**மிதாலி பாக்** (*Mitali Bag*) ஓர் இந்திய அரசியல்வாதியும், மேற்கு வங்காளத்தில் உள்ள இந்திய நாடாளுமன்றத்தின் அரம்பாக் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்ட உறுப்பினரும் ஆவார். இவர் அகில இந்திய திரிணாமுல் காங்கிரசின் உறுப்பினர் ஆவார்.  
2024 மக்களவைத் தேர்தலில், மிதாலி பாக் 712587 வாக்குகளைப் பெற்று பாஜகவின் அரூப் காந்தி திகரை தோற்கடித்தார்.
# சர்மிளா சர்க்கார்

**சர்மிளா சர்க்கார்** (*Sharmila Sarkar*; பிறப்பு சனவரி 1,1979) ஓர் இந்திய அரசியல்வாதியும் நாடாளுமன்ற உறுப்பினரும் ஆவார். இவர் அகில இந்திய திரிணாமுல் காங்கிரசின் உறுப்பினர் ஆவார். .
# சர்மிளா சர்க்கார்

## இளமை

சர்க்கார் மேற்கு வங்காளத்தின் புர்பா பர்தமான் மாவட்டத்தில் உள்ள கட்வாவினைச் சேர்ந்த ஒரு ஏழைக் குடும்பத்தைச் சேர்ந்தவர். 1995ஆம் ஆண்டில் அக்ரத்விப் ஒன்றிய உயர்நிலைப் பள்ளியில் *மத்யமிக்* தேர்ச்சி பெற்று 1997ஆம் ஆண்டில் கட்வா கல்லூரியில் சேர்ந்தார். இரா. கோ. கர் மருத்துவக் கல்லூரி இளநிலை மருத்துவம் மற்றும் அறுவையியல் முதுநிலை மருத்துவத்தில் தேர்ச்சி பெற்று கல்கத்தா மருத்துவக் கல்லூரியில் தனது மருத்துவ வாழ்க்கையைத் தொடங்கினார். தற்போது இவர் டம்டமில் வசித்து வருகிறார், கொல்கத்தாவில் உள்ள கல்கத்தா தேசிய மருத்துவக் கல்லூரியில் பணியாற்றுகிறார்.
# சர்மிளா சர்க்கார்

## அரசியல் வாழ்க்கை

சர்க்கார் 2024 இந்தியப் பொதுத் தேர்தலில் மேற்கு வங்கத்தின் பர்தமான் புர்பா மக்களவைத் தொகுதி போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.
# இரஞ்சீதா கோலி

**இரஞ்சீதா கோலி** (*Ranjeeta Koli*; பிறப்பு 9 மே 1979) ஓர் இந்திய அரசியல்வாதி ஆவார். இவர் 2019 இந்திய பொதுத் தேர்தலில் பாரதிய ஜனதா கட்சி உறுப்பினராக இராசத்தானின் பரத்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவை தேர்ந்தெடுக்கப்பட்டார். இவர் 707992 வாக்குகளைப் பெற்று இத்தேர்தலில் வெற்றி பெற்றார். இது மொத்தம் பதிவான வாக்குகளில் கிட்டத்தட்ட 61.74% வாக்குகள் ஆகும். இவர் அரசியலுக்கு புதியவர். ஆனால் இவர் ஓர் அரசியல் குடும்பத்தைச் சேர்ந்தவர். இவரது மாமனார் கங்காராம் கோலி 1991 முதல் 1998 வரை பயானா மக்களவைத் தொகுதியிலிருந்து மூன்று முறை மக்களவை உறுப்பினராக இருந்தார்.
# பத்மசிறீ குடுமுலா

**பத்மசிறீ குடுமுலா** (*Padmashree Kudumula*) ஓர் ஆசிரியரும், நெல்லூர் மக்களவைத் தொகுதி மேனாள் நாடாளுமன்ற உறுப்பினரும் ஆவார். இவர் இந்திய நாடாளுமன்றத்தின் 10வது மக்களவை உறுப்பினராக இருந்தார். இவர் இந்திய தேசிய காங்கிரசு கட்சி உறுப்பினர் ஆவார்.
# பத்மசிறீ குடுமுலா

## இளமை

குடுமுலா 1961 செப்டம்பர் 24 அன்று நெல்லூர் மாவட்டத்தில் குடுமுலா மீரையா என்பவருக்கு மகளாகப் பிறந்தார். நெல்லூரில் உள்ள வெங்கடேசுவரா பல்கலைக்கழகத்தில் இளநிலை அறிவியலில் பட்டம் பெற்றுள்ளார். பின்னர் கல்வியியலில் இளநிலைப் பட்டம் பெற்று அரசியல் அறிவியலில் முதுகலைப் பட்டமும் பெற்றார்.
# பத்மசிறீ குடுமுலா

## தொழில்

அரசியலில் ஈடுபடுவதற்கு முன்பு குடுமுலா ஆசிரியராகப் பணியாற்றினார். இவர் ஒரு சமூக ஆர்வலர். இவர் ஓதுக்கப்பட்ட சமூகங்களுக்குக் கல்வியை வழங்குவதில் கவனம் செலுத்துகிறார். 1986ஆம் ஆண்டில், இவர் இந்திய தேசிய காங்கிரசு கட்சியில் உறுப்பினரானார். 1991ஆம் ஆண்டில், குடுமுலா நெல்லூர் மக்களவைத் தொகுதியிலிருந்து 10ஆவது மக்களவைக்கு நடைபெற்ற தேர்தலில் அதிகாரப்பூர்வக் காங்கிரசு வேட்பாளராகப் போட்டியிட்டார். இவர் தனது நெருங்கிய போட்டியாளரான தெலுங்கு தேசம் கட்சி எம். நாகபுசனம்மாவை எதிர்த்து 2,68,626 வாக்குகளைப் பெற்றார். நாகபுசனம்மா 44,857 வாக்குகள் வித்தியாசத்தில் தோற்கடிக்கப்பட்டார். இவர் சபையில் இருந்த காலத்தில், 73ஆவது அரசியலமைப்பு திருத்த மசோதாவுக்கான கூட்டுக் குழுவில் பணியாற்றினார்.  
குடுமுலா 1996 வரை நாடாளுமன்ற உறுப்பினராகப் பணியாற்றினார். 1996ஆம் ஆண்டு பொதுத் தேர்தலுக்கான இந்திய தேசிய காங்கிரசு தனது அதிகாரப்பூர்வ வேட்பாளராக லட்சுமி பனபாகாவை நியமித்தது.
# கிரண் காய்

**கிரண் காய்** (*Kiran Ghai*; பிறப்பு ஆகத்து 23,1949) என்பவர் ஓர் இந்திய அரசியல்வாதியும் பாரதிய ஜனதா கட்சி தேசியத் துணைத் தலைவரும் ஆவார். இவர் இந்தியா<nowiki/>வின் பீகார் மாநிலத்தில் சட்டமேலவை உறுப்பினராகவும் பீகார் சட்டமன்றக் குழுவின் குழந்தை பாதுகாப்பு மற்றும் பெண்கள் அதிகாரமளித்தல் குழுவின் தலைவராகவும் இருந்துள்ளார். இதற்கு முன்னர் இவர் பாரதிய ஜனதா கட்சியின் தேசியச் செயலாளராக இருந்துள்ளார்.  
அரசியலுக்கு வருவதற்கு முன்னர் பாட்னாவில் உள்ள பட்னா மகளிர் கல்லூரியில் இந்தி துறையில் பேராசிரியராகப் பணியாற்றினார். 48ஆவது மற்றும் 50ஆவது தேசியத் திரைப்பட விருதுகளுக்குத் திரைப்படங்களைத் தேர்வு செய்யும் குழுவிலும் இவர் பணியாற்றியுள்ளார்.
# சுமன் மகதோ

**சுமன் மகதோ** (*Suman Mahato*; பிறப்பு 4 திசம்பர் 1964) என்பவர் இந்தியாவின் 14வது மக்களவை உறுப்பினராக இருந்தவர் ஆவார். இவர் சார்க்கண்டு முக்தி மோர்ச்சா கட்சியின் உறுப்பினர் ஆவார். இக்கட்சியின் சார்பில் சார்க்கண்டின் ஜம்சேத்பூர் மக்களவைத் தொகுதியின் உறுப்பினராகப் பணியாற்றியுள்ளார்.  
சுமன் மகதோவின் கணவரும் அப்போதைய மக்களவை உறுப்பினருமான சுனில் குமார் மகதோ, இந்து பண்டிகையான ஹோலி பண்டிகையைக் குறிக்கும் வகையில் ஏற்பாடு செய்யப்பட்ட உள்ளூர் கால்பந்து போட்டியில் கலந்து கொண்டபோது, மார்ச் 4,2007 அன்று கிழக்கு சிங்பூம் மாவட்டத்தில் உள்ள காட்சிலாவுக்கு அருகே சந்தேகத்திற்கிடமான மாவோயிச கிளர்ச்சியாளர்களால் படுகொலை செய்யப்பட்ட பின்னர் நடைபெற்ற இடைத்தேர்தலில் போட்டியிட்டு மக்களவை உறுப்பினர் ஆனார். இவர் 2007 முதல் 2009 வரை நாடாளுமன்ற உறுப்பினராகப் பணியாற்றினார்.
# அபா மகதோ

**அபா மகதோ** (*Abha Mahato*; பிறப்பு அக்டோபர் 27,1964) சார்க்கண்டின் ஜம்சேத்பூரைச் சேர்ந்த இந்திய நாடாளுமன்ற மேனாள் உறுப்பினர் ஆவார்.
# அபா மகதோ

## தனிப்பட்ட வாழ்க்கை

மகதோ 1964ஆம் ஆண்டில் தியோகரில் (அப்போது பீகார் மாநிலத்தில்) பிறந்தார். இவர் தியோகர் கல்லூரியில் (பாகல்பூர் பல்கலைக்கழகம்) கல்வி பயின்றார். இங்கு இவர் அரசியல் அறிவியலில் இளங்கலைப் பட்டம் பெற்றார்.  
முன்னாள் மக்களவை உறுப்பினரான சைலேந்திர மகதோவை மணந்தார். இந்த இணையருக்கு இரண்டு மகன்கள் உள்ளனர்.
# அபா மகதோ

## அரசியல்

பாரதிய ஜனதா கட்சி உறுப்பினராக ஜம்ஷெத்பூர் மக்களவைத் தொகுதியிலிருந்து 12 மற்றும் 13வது மக்களவைக்கு மகதோ தேர்ந்தெடுக்கப்பட்டார். வர்த்தகம், நிலக்கரி, ஜவுளி, பெண்கள் அதிகாரமளித்தல் மற்றும் பெண்கள் தொடர்பான சட்டங்கள் தொடர்பான பல்வேறு நாடாளுமன்றக் குழுக்களில் உறுப்பினராக இருந்துள்ளார். இவர் பாரதிய ஜனதா கட்சி விட்டு வெளியேறி 27 பிப்ரவரி 2019 அன்று இந்திய தேசிய காங்கிரசில் சேர்ந்தார்.
# சசி பாஞ்சா

**சசி பாஞ்சா** ஒரு மருத்துவரும் அரசியல்வாதியும் ஆவார். இவர் தற்போது மேற்கு வங்க அரசாங்கத்தின் தொழில்கள், வர்த்தகம் மற்றும் நிறுவனங்கள் மற்றும் பெண்கள் மற்றும் குழந்தைகள் மேம்பாடு மற்றும் சமூக நலத் துறைக்கான அமைச்சரவை அமைச்சராகப் பணியாற்றுகிறார்.
# சசி பாஞ்சா

## இளமை

ஆந்திராவின் தெனாலி நகரைச் சேர்ந்த தெலுங்கு குடும்பத்தில் பாஞ்சா பிறந்தார். இவரது தந்தை பிள்ளலமாரி டி கிருஷ்ணையா இந்துஸ்தான் மோட்டார்ஸ் நிறுவனத்தில் தலைமை தொழில்துறை பொறியாளராக இருந்தார். கொல்கத்தாவில் உள்ள இரா. கோ. கர் மருத்துவக் கல்லூரி மற்றும் மருத்துவமனையில் அல்ட்ராசவுண்ட் மற்றும் கருவுறாமை பயிற்சியில் நிபுணத்துவத்துடன் இளநிலை மருத்துவம் மற்றும் அறுவையியல் கல்வியினை முடித்தார். இவர் மூத்த அரசியல்வாதி அஜித் குமார் பாஞ்சாவின் மகன் பிரசுன் குமார் பாஞ்சாவை மணந்தார்.
# சசி பாஞ்சா

## அரசியல்

2010ஆம் ஆண்டில் கொல்கத்தா மாநகராட்சியின் உறுப்பினராகத் தேர்ந்தெடுக்கப்பட்ட பாஞ்சா, கல்விப் பொறுப்பில் மாநகரக் குழுவின் உறுப்பினராக நியமிக்கப்பட்டார்.  
பாஞ்சா 2011இல் சியாம்புகூர் சட்டமன்றத் தொகுதியிலிருந்து மேற்கு வங்க மாநில சட்டமன்றத்திற்குத் தேர்ந்தெடுக்கப்பட்டார். இதே தொகுதியிலிருந்து 2016 மற்றும் 2021-இல் மீண்டும் தேர்ந்தெடுக்கப்பட்டார்.  
பாஞ்சா மேற்கு வங்க அமைச்சரவையில் மாநில அமைச்சராகச் சேர்க்கப்பட்டார். திசம்பர் 2013-இல் பெண்கள் மற்றும் குழந்தைகள் நல அமைச்சகத்தின் பொறுப்பு வழங்கப்பட்டது. மே 2014-இல், சமூக நலத்துறையின் கூடுதல் பொறுப்பு இவருக்கு வழங்கப்பட்டது.  
2021ஆம் ஆண்டில் மம்தா பானர்ஜி தலைமையில் மேற்கு வங்க மாநிலத்தின் 21வது அமைச்சரவைக் குழுவின் ஒரு அமைச்சராகப் பதவியேற்றார்.
# மிமி மஜூம்தார்

**மிமி மஜூம்தார்** (*Mimi Majumder*) ஓர் இந்திய அரசியல்வாதியும் திரிபுரா சட்டமன்ற முன்னாள் உறுப்பினரும் ஆவார். இவர் பாரதிய ஜனதா கட்சியினைச் சேர்ந்தவர். மஜூம்தார் 27 செப்டம்பர் 2019 அன்று திரிபுரா சட்டமன்றத்திற்குப் பாதர்கட் சட்டமன்றத் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார்.
# உப்புளூரி கணபதி சாஸ்திரி

**உப்புளூரி கணபதி சாஸ்திரி** (***Uppuluri Ganapathi Sastry*** 1888-1989) என்பவர் இந்தியாவைச் சேர்ந்த சமசுகிருத அறிஞரும், எழுத்தாளரும், ஆன்மீக ஆசிரியருமாவார். வேதங்களில் புலமைப்பரிசில் பெற்ற இவர் வேதங்கள் பற்றிய *வேத சார ரத்னாவலி* என்ற நூலை எழுதியுள்ளார்.  
கணபதி சாஸ்திரி தென்னிந்திய மாநிலமான ஆந்திரப் பிரதேசத்தின் காக்கிநாடாவில் 1888 திசம்பர் 16 அன்று பிறந்தார். ஆந்திரப் பிரதேச அரசின் அறநிலையத் துறைக்காக வேதங்கள் குறித்த *வேத சார ரத்னாவலி* என்ற இரு-பகுதி உரை நூலினை எழுதியுள்ளார். 1985 ஆம் ஆண்டு இந்திய அரசு இவருக்கு பத்ம பூசண் என்ற நாட்டின் மூன்றாவது மிக உயர்ந்த குடிமை விருதை வழங்கி சிறப்பித்துள்ளது. சாஸ்திரி 1989 சூலை 17 அன்று இறந்தார்.
# பரமா பூசாரி

**பரமா பூசாரி** (Parama Pujari; பிறப்பு: சூலை 1, 1954) ஓர் இந்திய அரசியல்வாதியும் ஒடிசா சட்டமன்ற உறுப்பினரும் ஆவார். பூசாரி இந்திய தேசிய காங்கிரசு கட்சியின் உறுப்பினர் ஆவார். இவர் கட்சியின் சார்பில் 1980, 1985, 1995 மற்றும் 2000ஆம் ஆண்டுகளில் நடைபெற்ற ஒடிசாவின் 8, 9, 11 மற்றும் 12வது சட்ட சபை உறுப்பினராகப் பணியாற்றினார். பரமா பூசாசி ஒடிசா சட்டமன்றத்தில் பல்வேறு அமைச்சகங்களில் பணியாற்றியுள்ளார்.
# பரமா பூசாரி

## இளமை

பரமா பூசாரி சூலை 1, 1954இல் பிறந்தார். இவரது தந்தை பாலி பூஜாரி. பூஜாரி 7ம் வகுப்பு வரை பள்ளிக் கல்வியினை முடித்துள்ளார். திருமணத்துக்குப் பிறகு பர்மா விவசாயியாகப் பணிபுரிந்தார்.  
பரமா 1980 ஒடிசா சட்டப் பேரவைத் தேர்தலில் இந்திய தேசிய காங்கிரசின் வேட்பாளராக உமர்கோட் சட்டமன்றத் தொகுதியில் போட்டியிட்டார். இந்தத் தேர்தலில் வெற்றி பெற்ற பரமா பூசாரி 8வது ஒடிசா சட்டப் பேரவையின் சபாநாயகரா 1980 முதல் 1985 வரை பணியாற்றினார்.  
பின்னர், பரமா 1985இல் உமர்கோட் சட்டமன்றத் தொகுதியிலிருந்து இந்திய தேசிய காங்கிரசு கட்சியின் வேட்பாளராகப் போட்டியிட்டு 9வது ஒடிசா சட்டமன்றத்திற்கு மீண்டும் தேர்ந்தெடுக்கப்பட்டார். இம்முறை பரமா, ஏமானந்தா பிசுவால் அமைச்சரவையில் அமைச்சராகப் பணியாற்றினார். 1986ல் ஏமானந்தின் அமைச்சரவையில் முதன்முதலாகத் துணை அமைச்சராகச் சேர்ந்தார். பரமா பழங்குடியினர் மற்றும் அரிஜன நலத்துறையின் துணை அமைச்சராகச் சேர்ந்தார். 22 சூலை 1986 முதல் 7 திசம்பர் 1989 வரை இத்துறையில் பணியாற்றினார். பின்னர் இவர் 7 திசம்பர் 1989 முதல் 3 மார்ச் 1990 வரை சுகாதாரம் மற்றும் குடும்ப நலத்துறை அமைச்சராகப் பணியாற்றினார். இந்த சட்டப் பேரவையில் ஜானகி பல்லப் பட்நாயக்கின் அமைச்சரவை கலைக்கப்பட்ட பிறகு, கிரிதர் காமாங்கின் அமைச்சரவையில் அமைச்சரானார். ஒரே நேரத்தில் இரண்டு துறைகளின் அமைச்சராக இருந்தார். 24 பிப்ரவரி 1999 முதல் திசம்பர் 6, 1999 வரை, கிரிதர் காமங்கின் அமைச்சரவை கலைக்கப்படும் வரை மாநில பஞ்சாயத்து ராஜ் துறை மற்றும் மாநில ஊரக வளர்ச்சித் துறை அமைச்சராக பர்மா பணியாற்றினார்.
# பண்டைய இந்திய நகரங்களின் பட்டியல்

**பண்டைய இந்திய நகரங்களின் பட்டியல்** (*List of ancient Indian cities*) .  
*அகர வரிசைப்படி*
- அத்தினாபுரம்
- ஹம்பி
- அமராவதி
- அயோத்தி
- அல்லக்கப்பை
- இரத்தினகிரி
- இராக்கிகர்கி
- இராமேசுவரம்
- உறையூர்
- உஜ்ஜைன்
- ஏரண்
- கபிலவஸ்து
- கயை
- கல்பி
- கன்னோசி
- காஞ்சிபுரம்
- காம்பில்யம்
- காந்தாரம்
- காவிரிப்பூம்பட்டினம்
- காளிபங்கான்
- குசிநகர்
- குண்டூர்
- கும்பகோணம்
- கும்ஹரார்
- குருச்சேத்திரம்
- குவாலியர்
- கேசரியா
- கொடுங்கல்லூர்
- கொல்லம்
- கொற்கை
- கோகுலம்
- கோசாம்பி
- சகலா
- சங்காசியா
- சந்திரகேதுகர்
- சந்திராவரம்
- சாகேதம்
- சாஞ்சி
- சிசுபால்கர்
- சிதம்பரம்
- சிராவஸ்தி
- சுனார்
- தக்சசீலா
- தஞ்சாவூர்
- தரணிக்கோட்டை
- தாம்ரலிப்தா
- தானேசர்
- திருநெல்வேலி
- திருவாரூர்
- துவாரகை
- தோசாலி
- தௌலி
- நள சோப்ரா
- நாகப்பட்டினம்
- நாகார்ஜுனகொண்டா
- நாசிக்
- பட்டிபிரோலு
- அவந்தி
- பத்ரிநாத்
- பரூச்
- பவா நகரம்
- பாகல்பூர்
- பாடலிபுத்திரம்
- பாரஸ்பூர்
- பிதாபுரம்
- பிப்ரவா
- பிப்லிவனம்
- பிரபாச பட்டினம்
- பிரயாக்ராஜ்
- பிருந்தாவனம்
- புரி
- புவனேசுவரம்
- புனே
- புஷ்கர்
- பைத்தான் நகரம்
- போதன்
- மகிழ்மதி
- மதுரா
- மதுரை
- மாமல்லபுரம்
- மிதிலை
- மண்டோசோர்
- முசிறி
- ராஜகிரகம்
- ராஜமன்றி
- லோத்தல்
- வஞ்சி
- வல்லபி
- வாரணாசி
- விக்கிரமசீலா
- வைசாலி
- ஜேதவனம்
# சுபாங் வானூர்தி நிலைய நெடுஞ்சாலை

**மலேசிய கூட்டரசு சாலை 15** அல்லது **சுபாங் வானூர்தி நிலைய நெடுஞ்சாலை** (ஆங்கிலம்: *Malaysia Federal Route 15*; மலாய்: *Laluan Persekutuan Malaysia 15* என்பது தீபகற்ப மலேசியா, சிலாங்கூர், கிள்ளான் பள்ளத்தாக்கு பகுதியில் உள்ள கூட்டரசு சாலையாகும்.  
21.82 கி.மீ. (13.56 மைல்) நீளம் கொண்ட இந்தச் சாலை கிள்ளான் பள்ளத்தாக்கு பகுதியில் மிக முக்கியமான சாலையாக அறியப்படுகிறது. சுபாங் வானூர்தி நிலைய நெடுஞ்சாலை என்பது சுல்தான் அப்துல் அசீஸ் சா வானூர்தி நிலைய நெடுஞ்சாலை எனவும் அடையாளப்படுத்தப் படுகிறது.  
சுபாங்கில் உள்ள கம்போங் மெலாயு சுபாங் எனும் கிராமப்பகுதியில் தொடங்கும் இந்தச் சாலை, சுல்தான் அப்துல் அசீஸ் சா வானூர்தி நிலையம் தொடங்கி இஸ்கைபார்க் வரை ஒரு முக்கிய இணைப்பை வழங்கி சுபாங் ஜெயாவில் முடிவடைகிறது.
# சுபாங் வானூர்தி நிலைய நெடுஞ்சாலை

## அமைவு

மலேசிய கூட்டரசு சாலை 15-இன் கிலோமீட்டர் **0** *(Kilometre Zero)* என்பது சுபாங் ஜெயாவில் உள்ளது.  
மலேசிய கூட்டரசு சாலை 15-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.
# சுபாங் வானூர்தி நிலைய நெடுஞ்சாலை

## சிறப்புக் கூறு

இந்த நெடுஞ்சாலை 1999 வரை செம்பனை மரங்கள் மற்றும் ரப்பர் மரங்களால் சூழப்பட்டு இருந்தது. தற்போது அங்கு ஆரா டாமன்சாரா போன்ற புதிய நகரப் பகுதி உருவாகியுள்ளது.
# சுபாங் வானூர்தி நிலைய நெடுஞ்சாலை

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# நைனித்தால் மக்களவைத் தொகுதி

**நைனித்தால் மக்களவைத் தொகுதி** (*Nainital Lok Sabha constituency*) இந்தியாவில் உத்தராகண்டத்தில் உள்ள ஒரு மக்களவை (நாடாளுமன்ற) தொகுதியாகும். இந்த தொகுதி 1952-இல் உருவாக்கப்பட்டது. இத்தொகுதி தொகுதிகளின் வரையறையைத் தொடர்ந்து 2009-ல் நீக்கப்பட்டது.
# நைனித்தால் மக்களவைத் தொகுதி

## சட்டமன்றத் தொகுதிகள்

**உத்தராகண்டம் உருவாவதற்கு முன்பு**  
நைனித்தால் மக்களவைத் தொகுதி பின்வரும் ஐந்து சட்டமன்றத் தொகுதிகளை (உத்தரப்பிரதேசம்) உள்ளடக்கியது.
| பெயர் | ஒதுக்கீடு |  |
| --- | --- | --- |
| பரேலி | பகேரி |  |
| நைனித்தால் |  |  |
| கால்த்வானி |  |  |
| நைனித்தால் |  |  |
| உதம் சிங் நகர் |  |  |
| காசிப்பூர் |  |  |
| கதிமா | ப.இ. | } |
**உத்தராகண்டம் உருவாக்கப்பட்ட பிறகு**  
நைனித்தால் மக்களவைத் தொகுதி பின்வரும் பன்னிரண்டு சட்டமன்றத் தொகுதிகளை உள்ளடக்கியதாகும்.
| எண் | சட்டமன்றத் தொகுதி | ஒதுக்கீடு |  |
| --- | --- | --- | --- |
| நைனித்தால் |  |  |  |
| 53 | தாரி |  |  |
| 54 | ஹல்த்வானி |  |  |
| 52 | முக்தேசுவர் | ப.இ. |  |
| 55 | நைனித்தால் |  |  |
| 56 | இராம்நகர் |  |  |
| உதம்சிங் நகர் |  |  |  |
| 59 | பாஜ்பூர் |  |  |
| 57 | ஜாசுபூர் |  |  |
| 58 | காசிப்பூர் |  |  |
| 63 | கதிமா | ப.கு. |  |
| 60 | பந்த்நகர்-காதார்பூர் |  |  |
| 61 | உருத்ராபூர்–கிச்சா |  |  |
| 62 | சிதர்கஞ்ச் | ப.இ. | } |
# நைனித்தால் மக்களவைத் தொகுதி

## மக்களவை உறுப்பினர்கள்

**விசைகள்**  
| 1951–52 | சந்திர தத் பாண்டே | இந்திய தேசிய காங்கிரசு |
| --- | --- | --- |
| 1957 | சந்திர தத் பாண்டே | இந்திய தேசிய காங்கிரசு |
| 1962 | கிருஷ்ண சந்திர பந்த் | இந்திய தேசிய காங்கிரசு |
| 1967 | கிருஷ்ண சந்திர பந்த் | இந்திய தேசிய காங்கிரசு |
| 1971 | கிருஷ்ண சந்திர பந்த் | இந்திரா காங்கிரசு |
| 1977 | பாரத் பூசண் | ஜனதா கட்சி |
| 1980 | நாராயண் தத் திவாரி | இந்திய தேசிய காங்கிரசு (இ) |
| 1984 | சத்யேந்திர சந்திர குரியா | இந்திய தேசிய காங்கிரசு (இ) |
| 1989 | மகேந்திர சிங் பால் | ஜனதா தளம் |
| 1991 | பல்ராஜ் பாசி | பாரதிய ஜனதா கட்சி |
| 1996 | நாராயண் தத் திவாரி | அகில இந்திய இந்திரா காங்கிரஸ் (திவாரி) |
| 1998 | இலா பந்த் | பாரதிய ஜனதா கட்சி |
| 1999 | நாராயண் தத் திவாரி | இந்திய தேசிய காங்கிரசு |
| 2002 (இடைத்தேர்தல்) | மகேந்திர சிங் பால் | இந்திய தேசிய காங்கிரசு |
| 2004 | கரண் சந்த் சிங் பாபா | இந்திய தேசிய காங்கிரசு |
# பன்னாட்டு இந்தியத் திரைப்படக் கலைக்கழக விருதுகள்

ஐ.ஐ.எஃப்.ஏ (IIFA) என்று பிரபலமாக அழைக்கப்படும் **பன்னாட்டு இந்தியத் திரைப்படக் கலைக்கழக விருதுகள்** (International Indian Film Academy Awards) என்பது இந்தித் திரைப்படத்திற்காக ஆண்டுதோறும் விருது வழங்கும் விழாவாகும். *விஸ்கிராஃப்ட் இன்டர்நேஷனல் என்டர்டெயின்மென்ட் பிரைவேட் லிமிடெட்* (Wizcraft International Entertainment Private Limited) தயாரித்த இந்த விருதுகளின் வெற்றியாளர்கள் இரசிகர்களால் தீர்மானிக்கப்படுகிறார்கள். அவர்கள் இந்திய இந்தித் திரைப்படத் துறையைச் சேர்ந்த தங்களுக்கு பிடித்த நடிகர்களுக்கு இணையவழி நிகழ்நிலை (Online) வாயிலாக வாக்களிக்கிறார்கள். 2000 ஆம் ஆண்டில் நிறுவப்பட்ட இந்த விழா ஒவ்வொரு ஆண்டும் உலகெங்கிலும் உள்ள பல்வேறு நாடுகளில் நடைபெறுகிறது.  
*ஐ.ஐ.எஃப்.ஏ திருவிழா* (IIFA Utsavam) என்பது வருடாந்திர *ஐ.ஐ.எஃப்.ஏ* விருதுகளின் தென்னிந்திய பிரிவாகும். 2015 ஆம் ஆண்டில் வெளியான திரைப்படங்களை மையமாக வைத்து 2016 இல் விருதுகள் அறிமுகப்படுத்தப்பட்டன. முதல் *ஐ.ஐ.எஃப்.ஏ* திருவிழா இந்தியாவின் ஹைதராபாத் உள்ள *காந்தி மோகன சந்திர பாலயோகி தடகள அரங்கத்தில்* 24 மற்றும் 25 ஜனவரி 2016 அன்று நடைபெற்றது.  
முதன்முறையாக விருதுகள் 2000 ஆம் ஆண்டில் ஐக்கிய இராச்சியம் லண்டனில் உள்ள *தி மில்லினியம் டோமில்* வழங்கப்பட்டன. அதன் பிறகு, இந்தித் திரைப்படத்தின் பன்னாட்டு வெற்றியைக் குறிக்கும் வகையில் உலகெங்கிலும் உள்ள இடங்களில் விருதுகள் வழங்கப்படுகின்றன. 2000 ஆம் ஆண்டு முதல், இந்த நிகழ்வு ஒரு இரவு நிகழ்விலிருந்து மூன்று நாள் கொண்டாட்டமாக விரிவடைந்து, இந்திய திரைப்படத் துறை தொடர்பான பல்வேறு நிகழ்வுகள் மற்றும் செயல்பாடுகளை நடத்துகிறது.  
இந்த விருதுகள் முந்தைய ஆண்டின் படங்களை பெருமைப்படுத்துகின்றன. சல்மான் கான் 2000 ஆம் ஆண்டில் தொடங்கப்பட்டதிலிருந்து *ஐ. ஐ. எஃப். ஏ*-வின் விளம்பரத் தூதராக இருந்து வருகிறார், ஐந்து சிறப்பு விருதுகள் அறிமுகப்படுத்தப்பட்டன. *தசாப்தத்தின் நட்சத்திரம்* (ஆண் மற்றும் பெண்) (Star of the Decade (Male and Female), *தசாப்தத்தின் இயக்குநர்* (Director of the Decade), *தசாப்தத்தின் திரைப்படம்* (Movie of the Decade) , *தசாப்தத்தின் இசை* {Music of the Decade) மற்றும் *தசாப்தத்தின் இயக்குநர்* (Director of the Decade) ஆகியனவாகும்.
# சந்திர தத் பாண்டே

**சந்திர தத் பாண்டே** (*Chandra Dutt Pande*) ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் உத்திரப் பிரதேசத்தின் நைனித்தால் மக்களவைத் தொகுதியின் உறுப்பினராக 1952 முதல் 1962 வரை பதவி வகித்துள்ளார். இந்திய தேசிய காங்கிரசு கட்சியினைச் சார்ந்த இவர் இந்திய நாடாளுமன்றத்தின் மேலவையான மாநிலங்களவையில் உறுப்பினராக உத்திரப் பிரதேசத்தை பிரதிநிதித்துவப்படுத்தியுள்ளார்.
# செனாய் வானூர்தி நிலைய நெடுஞ்சாலை

**மலேசிய கூட்டரசு சாலை 16** அல்லது **செனாய் வானூர்தி நிலைய நெடுஞ்சாலை** (ஆங்கிலம்: *Malaysia Federal Route 16* அல்லது *Senai Airport Highway*; மலாய்: *Laluan Persekutuan Malaysia 16* அல்லது *Jalan Lapangan Terbang Senai*) என்பது தீபகற்ப மலேசியா, ஜொகூர், கூலாய் மாவட்டம், செனாய் நகரத்தையும்; செனாய் பன்னாட்டு வானூர்தி நிலையத்தையும் இணைக்கும் கூட்டரசு சாலையாகும்.  
அங்கிருந்து மலேசிய கூட்டரசு சாலை 1; மற்றும் சுகூடாய் நெடுஞ்சாலை வழியாக ஜொகூர் பாரு நகரத்துடன் இணைக்கிறது.  
4.82 கி.மீ. (3.00 மைல்) நீளம் கொண்ட இந்தச் சாலை செனாய் பன்னாட்டு வானூர்தி நிலையத்தை செனாய் நகரத்துடன் இணைக்கிறது.
# செனாய் வானூர்தி நிலைய நெடுஞ்சாலை

## அமைவு

இந்த நெடுஞ்சாலை 1970-ஆம் ஆண்டு கட்டப்பட்டது. 1973-ஆம் ஆண்டில், செனாய் பன்னாட்டு வானூர்தி நிலையம் செயல்படத் தொடங்கியபோது, இந்த நெடுஞ்சாலையும் போக்குவரத்திற்கு திறக்கப்பட்டது.  
மலேசிய கூட்டரசு சாலை 16-இன் கிலோமீட்டர் **0** *(Kilometre Zero)* என்பது செனாய் நகரத்தில் உள்ளது.  
மலேசிய கூட்டரசு சாலை 16-இன் பெரும்பாலான பிரிவுகள், ஜேகேஆர் **R5** *(JKR R5)* சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.
# செனாய் வானூர்தி நிலைய நெடுஞ்சாலை

## செனாய் பன்னாட்டு வானூர்தி நிலையம்

செனாய் பன்னாட்டு வானூர்தி நிலையம் ஜொகூர், கூலாய் மாவட்டம், செனாய் நகரில் அமைந்துள்ளது. ஜொகூர் பாரு மாநகரத்தில் இருந்து 32 கி.மீ. தொலைவில் அமைந்துள்ளது. தீபகற்ப மலேசியாவின் ஐந்தாவது பரபரப்பான வானூர்தி நிலையமாக விளங்குகிறது.  
இந்த வானூர்தி நிலையம் 1974-ஆம் ஆண்டு திறக்கப்பட்டது. செனாய் வானூர்தி நிலையம் ஆண்டுக்கு 4.5 மில்லியன் பயணிகளையும் 80,000 டன் சரக்குகளையும் கையாளும் திறன் கொண்டது.  
4E தரத்தில் 3,800-மீட்டர் ஓடுபாதை கொண்ட செனாய் வானூர்தி நிலையத்தினால், ஏர்பஸ் ஏ350 *(Airbus A350 XWB);* போயிங் 777 *(Boeing 777)* மற்றும் அன்டோனோவ் ஆன்-124 *(Antonov An-124)* சரக்கு விமானம் போன்ற பெரிய ஜெட் விமானங்களையும் கையாள முடியும்.
# செனாய் வானூர்தி நிலைய நெடுஞ்சாலை

## இடைமாற்று வழிகளின் பட்டியல்

| குறிப்புகள் |  |  |  |  |
| --- | --- | --- | --- | --- |
| **0** | 1601 | **செனாய்**
**செனாய் விமான நிலைய நெடுஞ்சாலை பரிமாற்றம்** | **சுகூடாய் நெடுஞ்சாலை**
**வடக்கு**
கூலாய்
சிம்பாங் ரெங்கம்
ஆயர் ஈத்தாம்  
**கிழக்கு**
பொந்தியான்
சுகூடாய்
ஜொகூர் பாரு
கேலாங் பாத்தா<small></small> | பல அடுக்கு மேம்பாலச் சாலை பரிமாற்றம் |
| '''<span> செனாய் விமான நிலைய நெடுஞ்சாலை
நெடுஞ்சாலைதொடக்கம்/முடிவு</span>''' |  |  |  |  |
| **இருப்புப்பாதைக் குறுக்கிடம்** |  |  |  |  |
| **சுகூடாய் ஆற்றுப் பாலம்** |  |  |  |  |
| 1602 | **Senai-SDE பரிமாற்றம்** | **** **செனாய்-தெசாரு விரைவுச்சாலை**  
**கிழக்கு**
உலு திராம்
கோத்தா திங்கி
ஜொகூர் பாரு
<small>(தெப்ராவ்)</small>
பாசிர் கூடாங்
பண்டார் பெனாவார்
தெசாரு | துரும்பெட் பரிமாற்றம் |  |
| 1603 | **Jalan Kampung Maju Jaya Interchange** | **வடமேற்கு**
தாமான் பிந்தாங் உத்தாமா
தாமான் செரி செனாய்
எக்கோன் சேவ் செனாய்  
**கிழக்கு**
சீலோங் சாலை
சீலோங்
கம்போங் மாஜு ஜெயா
தாமான் பிந்தாங்
தாமான் அண்டால்
தாமான் செம்பேனா
தாமான் செனாய் ஜெயா | T-சந்திப்புகள் |  |
| தாமான் செரி செனாய் | தாமான் செரி செனாய் | செனாய் வானூர்தி நிலையம் |  |  |
| 1604 | **செனாய் தொழிதுறை இடைமாற்று** | **மேற்கு**
**** **இரண்டாவது இணைப்பு விரைவுச்சாலை**
**செனாய் இணைப்பு**
**** கோலாலம்பூர்
**** துவாஸ்
**** ஜொகூர் பாரு
<small> (பாண்டான்) </small>
ஜொகூர் விற்பனை மையம்  
**கிழக்கு**
**பெரின்டாஸ்டிரியான் சாலை**
செனாய் தொழில்துறை பகுதி | டைமன்ட் பரிமாற்றம் |  |
| செனாய் தொழில்துறை பகுதி | செனாய் தொழில்துறை பகுதி | செனாய் வானூர்தி நிலையம் |  |  |
| - | 1605A | செனாய் தொழில்துறை பகுதி A | **வடமேற்கு**
**பெர்சியாரான் சைபர்**
செனாய் தொழில்துறை பகுதி | செனாய் வானூர்தி நிலையம் |
| 1605B | செனாய் தொழில்துறை பகுதி B | **வடமேற்கு**
**சைபர் சாலை 1**
செனாய் தொழில்துறை பகுதி | செனாய் வானூர்தி நிலையம் |  |
| **4** |  |  |  |  |
| **<span>செனாய் வானூர்தி நிலைய எல்லை</span>** |  |  |  |  |
| பெட்ரோனாஸ் | பெட்ரோனாஸ் | செனாய் நோக்கி |  |  |
| செனாய் நிலைய பள்ளிவாசல் | செனாய் நிலைய பள்ளிவாசல் | செனாய் வானூர்தி நிலையம் |  |  |
| '''<span> செனாய் வானூர்தி நிலையம்
நெடுஞ்சாலை தொடக்கம் முடிவு </span>''' |  |  |  |  |
| 4.5 | 1606 | **சுல்தான் இஸ்மாயில் விமான நிலைய சுற்றுவழி** | **வடக்கு**
**ஜும்போ சாலை**
MAS வளாகம்
MAS வானூர்திகள்
ஏர் ஏசியா வானூர்திகள்
செனாய் வானூர்தி நிலைய குடியிருப்புகள்
பண்டார் புத்ரா கூலாய்
பண்டார் கூலாய் காடு | சுற்றுவட்டம் |
| '''<span>செனாய் வானூர்தி நிலையம்
(சுல்தான் இசுமாயில் வானூர்தி நிலையம்)
(முதன்மை நுழைவாயில் மண்டபம்)  
செனாய் ஏரோ பேரங்காடி
(வானூர்தி நிலையத்திற்குள் விற்பனை மையம்)</span>''' |  |  |  |  |
| 4.8 | **செனாய் வானூர்தி நிலையம்**
**(சுல்தான் இசுமாயில் வானூர்தி நிலையம்)**
(முதன்மை நுழைவாயில் மண்டபம்)
**செனாய் ஏரோ பேரங்காடி**
(வானூர்தி நிலையத்திற்குள் விற்பனை மையம்) | **கிழக்கு**
**செனாய் வானூர்தி நிலையம்**
**(சுல்தான் இசுமாயில் வானூர்தி நிலையம்)**
முதன்மை நுழைவாயில் மண்டபம்
வருகை/புறப்பாடு
**செனாய் ஏரோ பேரங்காடி** | } |  |
# செனாய் வானூர்தி நிலைய நெடுஞ்சாலை

## விளக்கம்

- **மலேசிய கூட்டரசு சாலை** (ஆங்கிலம்: *Malaysia Federal Route*; மலாய்: *Laluan Persekutuan Malaysia*)
- **மலேசிய நெடுஞ்சாலை**: (ஆங்கிலம்: *Malaysian Highway;* மலாய்: *Laluan Malaysia*)
- **மலேசிய விரைவுச்சாலை**: (ஆங்கிலம்: *Malaysian Expressway;* மலாய்: *Lebuhraya Malaysia*)
# அமோனியம் அறுபுளோரோ ஆர்சனேட்டு

**அமோனியம் அறுபுளோரோ ஆர்சனேட்டு** (*Ammonium hexafluoroarsenate*) என்பது NH<sub>4</sub>AsF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும்.
# அமோனியம் அறுபுளோரோ ஆர்சனேட்டு

## தயாரிப்பு

ஆர்சனிக் பெண்டாக்சைடுடன் அமோனியம் புளோரைடை அதிகமாகக் கலக்கப்பட்டு இணைப்பு வினையின் மூலம் அமோனியம் அறுபுளோரோ ஆர்சனேட்டு தயாரிக்கப்படுகிறது.  
::AsF<sub>5</sub> + NH<sub>4</sub>F → NH<sub>4</sub>AsF<sub>6</sub>  
அறுபுளோரோ ஆர்சனிக் அமிலத்துடன் அமோனியாவைச் சேர்த்து சூடுபடுத்தினாலும் அமோனியம் அறுபுளோரோ ஆர்சனேட்டு உருவாகும்.  
::HAsF<sub>6</sub> + NH<sub>3</sub> → NH<sub>4</sub>AsF<sub>6</sub>
# அமோனியம் அறுபுளோரோ ஆர்சனேட்டு

## இயற்பியல் பண்புகள்

அமோனியம் அறுபுளோரோ ஆர்சனேட்டு KOsF<sub>6</sub> சேர்மத்தின் கட்டமைப்பு வகையுடன் *R* (எண். 148) என்ற இடக்குழுவில் a = 7.459(3) Å, c = 7.543(3) Å (200 கெல்வின்), Z = 3 என்ற அளவுருக்களில் 363.4 Å3 என்ற அலகுசெல் கன அளவுடன் சாய்சதுரப் பிழம்புருவுடன் படிகமாகிறது.
# கு. வசந்த பாய்

**குனா வசந்த பாய்** (*Guna Vasantha Pai*) சென்னை உயர்நீதிமன்றம் மற்றும் இந்திய உச்ச நீதிமன்றத்தின் மூத்த வழக்கறிஞராகவும், சுதந்திர போராட்ட வீரராகவும், ஆர்வலராகவும், தமிழ்நாடு சட்டமன்ற உறுப்பினராகவும் இருந்தார். சென்னை உயர்நீதிமன்றத்தின் அப்போதைய தலைமை நீதிபதி எசு. ராமச்சந்திர அய்யருக்கு எதிராக முதல் பொது நல வழக்குகளில் ஒன்றை தாக்கல் செய்ததற்காக இவர் மிகவும் பிரபலமானவர். வசந்தா பாய் தனது 60 ஆவது வயதில் கட்டாய ஓய்வு பெறுவதைத் தவிர்ப்பதற்காக நீதிபதி தனது பிறந்த தேதியை போலியாகக் கண்டுபிடித்ததற்கான ஆதாரங்களைக் கண்டறிந்த பின்னர், நீதிபதியின் தம்பி அவர்களுக்கு தனது 60 வது பிறந்தநாளைக் கொண்டாட அழைப்புகளை அனுப்பினார். இது அப்போதைய இந்திய தலைமை நீதிபதி பி. பி. கசேந்திரகட்கரை ராமச்சந்திர ஐயரை பதவி விலகல் செய்யுமாறு கேட்டுக் கொண்டார். ஏனெனில் இந்த வழக்கு நீதித்துறையை கடுமையாக சேதப்படுத்தும். மேலும் இந்த வழக்கு விசாரணைக்கு வருவதற்கு முன்பே வசந்தா பாய் பதவி விலகல் செய்தார். இதனால் அவர் பதவி விலகல் செய்ததால் வழக்கு தள்ளுபடி செய்யப்பட்டது. இவர் தமிழ்நாடு சட்டமன்றத்திற்கு தேர்ந்தெடுக்கப்பட்டார். அப்போதைய தற்காலிகத் தலைவர் அப்துல் வகாபிடமிருந்து சத்தியப்பிரமாணம் செய்ய மறுத்தார். ஏனெனில் இவர் பிரிவினையை ஆதரித்து தன்னை ஒரு சட்டமன்ற உறுப்பினராக சத்தியம் செய்தார். அவரது உறுதிமொழியை சென்னை உயர் நீதிமன்றம் உறுதி செய்தது.
# கு. வசந்த பாய்

## ஆரம்பகால வாழ்க்கை

இளம் வயதிலேயே வசந்த பாய் பொது வாழ்க்கையில் சேர்ந்தார். மகாத்மா அழைப்புக்கு பதிலளிக்கும் விதமாக இந்தியாவின் சுதந்திரப் போராட்டத்தில் தீவிரமாக பங்கேற்றார். பாய் சென்னை சட்டக் கல்லூரி மாணவராக சேர்ந்தார். பல போராட்டங்களுடன், இவர் தனது சட்டப் பட்டத்தைப் பெற்றார். பின்னர் பாய் தனது ஆரம்பகால நடைமுறைப் பயிற்சியை தனது தந்தை குணபாயிடமிருந்து பெற்றார். இவர் கேரளாவின் எர்ணாகுளத்தில் பிரபலமான வணிக வழக்கறிஞராக இருந்தார். பாய் 1950 ஆம் ஆண்டுகளில் சென்னை குடிபெயர்ந்து சட்டப் பயிற்சியைத் தொடங்கினார். அதே நேரத்தில், இந்திய உயர் நீதிமன்றங்கள் ரிட் அதிகார வரம்பின் கீழ் தங்கள் புதிய அரசியலமைப்பு அதிகாரங்களை ஆராயத் தொடங்கின. வசந்த பாய் தேர்தல் சட்டப் பிரச்சினைகள் மற்றும் பெருநிறுவன விசயங்களில் நிபுணத்துவம் பெற்றார். மேலும் இந்த சட்டப் பாடங்களில் நன்கு அறியப்பட்ட அதிகாரியாக ஆனார்.
# அமோனியம் அறுபுளோரோகுரோமேட்டு

**அமோனியம் அறுபுளோரோகுரோமேட்டு** (*Ammonium hexafluorochromate*) என்பது (NH<sub>4</sub>)3CrF<sub>6</sub> என்ற மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோகுரோமேட்டு என்ற பெயராலும் இது அழைக்கப்படுகிறது.
# அமோனியம் அறுபுளோரோகுரோமேட்டு

## இயற்பியல் பண்புகள்

F43m என்ற இடக்குழுவில் அமோனியம் அறுபுளோரோகுரோமேட்டு கனசதுரப் படிகத்திட்டத்தில் படிகமாகிறது.
# அமோனியம் அறுபுளோரோகுரோமேட்டு

## வேதிப்பண்புகள்

அமோனியம் அறுபுளோரோ குரோமேட்டு சூடுபடுத்தப்பட்டால் நேரடியாகச் சிதைவடைந்து தூய்மையான குரோமியம்(III) புளோரைடு உருவாகிறது:  
::[NH<sub>4</sub>]<sub>3</sub>[CrF<sub>6</sub>] → CrF<sub>3</sub> + 3 NH<sub>3</sub> + 3 HF
# கே. வரதராஜன்

**கே. வரதராஜன்** (*K. Varadarajan*) (அக்டோபர் 4,1946-மே 16,2020) இந்தியாவின் தமிழ்நாடு மாநிலத்தைச் சேர்ந்த அரசியல்வாதி ஆவார். இந்தியப் பொதுவுடமைக் கட்சியின் (மார்க்சிஸ்ட்) அரசியல் குழு உறுப்பினராக இருந்தார்.
# கே. வரதராஜன்

## வாழ்க்கை

கே. வரதராஜன் அக்டோபர் 4,1946 அன்று பிறந்தார். இவர் 16 மே 2020 அன்று தமிழ்நாட்டின், கரூரில் காலமானார்.
# கே. வரதராஜன்

## அரசியல் வாழ்க்கை

### விவசாயத் தலைவர்

விவசாய ஆர்வலரான கே. வரதராஜன் அகில இந்திய விவசாயிகள் மன்றத் தலைவராக இருந்துள்ளார்.  
*தமிழ்நாடு விவசாய சங்கத்தின்* (அல்லது தமிழ்நாடு மாநில விவசாயிகள் சங்கத்தின்) பல போராட்டங்களுக்கு இவர் தலைமை தாங்கினார். மேலும், குறிப்பாக திருச்சி மாவட்டத்தில் விவசாயிகளை ஒருங்கிணைக்க பல்வேறு முயற்சிகளை மேற்கொண்டிருக்கிறார்.  
- திருச்சி மாவட்ட விவசாயிகள் சங்க செயலாளராக 1974 இல் தேர்ந்தெடுக்கப்பட்டார்
- தமிழ்நாடு மாநில விவசாயிகள் சங்க செயலாளராக 1986 இல் தேர்ந்தெடுக்கப்பட்டார்
# கே. வரதராஜன்

## அரசியல் வாழ்க்கை

### கம்யூனிஸ்ட் தலைவர்

கே. வரதராஜன் 1968 இல் இந்தியப் பொதுவுடமைக் கட்சியின் (மார்க்சிஸ்ட்) உறுப்பினரானார்.  
1975 முதல் 1977 வரை நெருக்கடி நிலை காலகட்டத்தில் இவர் தலைமறைவாக இருந்தார்.  
இவர் அகில இந்திய விவசாயிகள் சங்கத்தின் துணைத் தலைவராகவும், இறக்கும் வரை மார்க்சிய இந்திய பொதுவுடைமைக் கட்சியின் மத்தியக்குழு உறுப்பினராகவும் இருந்தார்.
# இரா. கி. குமார்

**இராகவாச்சாரி கிருஷ்ண குமார்** (R. K. Kumar; ஆகத்து 7,1942-அக்டோபர் 3,1999) என்பவர் இந்திய அரசியல்வாதியும் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவரும் ஆவார்.
# இரா. கி. குமார்

## குடும்பம்

குமார் ஆகத்து 7,1942 அன்று கே. சி. இராகவச்சாரி மற்றும் சீதாலட்சுமி ஆகியோருக்கு மகனாகப் பிறந்தார். இவர் திரிபுவன் பல்கலைக்கழகத்தில் தனது இளங்கலை வணிகத்தில் தேர்ச்சி பெற்றார். இறுதித் தேர்வுகளில் முதலிடம் பிடித்ததற்காக நேபாள மன்னரிடமிருந்து தங்கப் பதக்கம் பெற்றார். 1969ஆம் ஆண்டில் தனது இளங்கலைச் சட்டம் மற்றும் பட்டயக் கணக்கியல் தேர்வுகளில் தேர்ச்சி பெற்ற இவர், புது தில்லியில் உள்ள பட்டயக் கணக்காளர்கள் மொகிந்தர் பூரி நிறுவனத்தில் பயிற்சி பெற்றார். இவர் சாந்தினி குமார் மற்றும் விஜயப்பிரியாவை மணந்தார். இவர்களுக்கு மூன்று குழந்தைகள் இருந்தனர்.
# இரா. கி. குமார்

## தொழில்

1983ஆம் ஆண்டு தொடங்கி மூன்று ஆண்டுகளுக்கு கனரா வங்கியின் இயக்குநராகப் பணியாற்றினார்.  
1996 ஏப்ரல் 3 முதல் 1999 அக்டோபர் 10 வரை இந்திய நாடாளுமன்ற மாநிலங்களவை உறுப்பினராகப் பணியாற்றினார்.  
ஏப்ரல் 1996 முதல் மே 1998 வரை நிதித்துறை இணை அமைச்சராகவும் இருந்த இவர், அப்போதைய இந்தியப் பிரதமர் அடல் பிகாரி வாச்பாய் தலைமையில் பணியாற்றினார்.
# விக்கிப்பீடியா:Statistics/weekly/13-Oct-2024
| 210 | 2409:408D:EC3:73E7:6D23:4CBA:9F06:AFC9 | 0 | 1 | 0 | 0 | 0 | 0 | 0 | 1 | 0 |  |
| 211 | 2401:4900:360F:5C5B:1:1:B5A0:4F15 | 0 | 1 | 0 | 0 | 0 | 0 | 0 | 1 | 35 |  |
| 212 | 2401:4900:1F2B:35D8:A54D:2D1F:458E:3CE2 | 0 | 1 | 0 | 0 | 0 | 0 | 0 | 1 | 0 | } |
# ஆ. இளவரசன்

**ஆ. இளவரசன்** (*A. Elavarasan*; பிறப்பு சூன் 7,1952) என்பவர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இளவரசன் சென்னை, சென்னைப் பல்கலைகழகத்திலிருந்து முனைவர் பட்டம் பெற்றுள்ளார். இவர் தமிழ்நாட்டில் அரியலூர் மாவட்டத்தினைச் சேர்ந்தவர். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இளவரசன் 2007 முதல் 2013 வரை இந்திய நாடாளுமன்ற மாநிலங்களவை உறுப்பினராகத் தமிழகத்தைப் பிரதிநிதித்துவப்படுத்தினார்.
# கொல்கத்தா நகர மண்டபம்

**கொல்கத்தா நகர மண்டபம்** (*Kolkata Town Hall*) என்பது கொல்கத்தாவில் உள்ள ஒரு நகர மண்டபமாகும். இது ரோமன் டோரிக் பாணியில், 1813 இல் கட்டடக் கலைஞரும், பொறியாளருமான மேஜர் ஜெனரல் ஜான் ஹென்றி கார்ஸ்டினால் (1756-1820) கட்டப்பட்டது. ஐரோப்பியர்களின் சமூகக் கூட்டங்களுக்கான இடத்தை உருவாக்க லாட்டரியிலிருந்து திரட்டப்பட்ட 700,000 ரூபாய் நிதியுடன் இது கட்டப்பட்டது.
# கொல்கத்தா நகர மண்டபம்

## கட்டடத்தின் வரலாறு

### 1813–1900

நகர மண்டபக் கட்டடம் 1813 இல் ரோமன்-டோரிக் பாணியில் கட்டப்பட்டது. முதலில், மண்டபம் ஒரு குழுவினரால் நிருவாகிக்கபட்டது. இக்குழுவினர் அரசாங்கத்தால் நிர்ணயிக்கப்பட்ட விதிமுறைகள், நிபந்தனைகளின் கீழ் மண்டபத்தைப் பயன்படுத்த பொதுமக்களை அனுமதித்தனர். சிலைகள் மற்றும் பெரிய அளவிலான உருவப்பட ஓவியங்களைக் காண பொதுமக்கள் மண்டபத்தின் தரைத்தளத்திற்குச் செல்ல அனுமதிக்கபட்டனர். ஆனால் அவர்கள் மேல் மாடிக்கு தேவையின்றி செல்ல அனுமதிக்கப்படவில்லை. மேற்படி மாடியை பயன்படுத்துவதற்காக குழுவிடம் விண்ணப்பிக்க வேண்டி இருந்தது. கல்கத்தா பல்கலைக்கழகம் நிறுவப்பட்ட பிறகு பல்கலைக்கழகத்தின் ஆண்டுத் தேர்வுகள் 1872 ஆம் ஆண்டு வரை இங்கு நடத்தப்பட்டன. அதன் பிறகு அவளுக்கு அதற்கான சொந்த கட்டங்கள் கிடைத்தன.  
1867 ஆம் ஆண்டில், நகர மண்டபமானது, கல்கத்தா நகரத்தின் முன்னேற்றத்திற்கான அமைதி நீதிபதிகள் என்ற நகராட்சி அதிகாரத்தின் நிர்வாகத்தின் (பின்னர் கல்கத்தா மாநகராட்சி) கீழ் வந்தது. 1870 களில், தலைமை நீதிபதி ரிச்சர்ட் கோச் காலத்தில், உயர் நீதிமன்றத்தின் தற்போதைய கட்டடம் கட்டப்பட்டபோது, நகர மண்டபம் தற்காலிகமாக நீதித்துறை நோக்கங்களுக்காக பயன்படுத்தப்பட்டது. 1871 ஆம் ஆண்டில், புஸ்னே நீதிபதிகளில் ஒருவரான சர் ஜான் பாக்ஸ்டன் நார்மன், நகர மண்டபத்தின் படிகளில் இறங்கி வரும் போது, வஹாபி பிரிவைச் சேர்ந்த ஒரு மதவெறி கொண்ட முஸ்லீமால் படுகொலை செய்யப்பட்டார்.1897 ஆம் ஆண்டில், நகர மண்டபம் சுமார் ரூ. 1.1266 மில்லியன் செலவில் புதுப்பிக்கபட்டது.
# கொல்கத்தா நகர மண்டபம்

## கட்டடத்தின் வரலாறு

### 1900–1947

1914 ஆம் ஆண்டில், ராமநாத் தாகூரின் சிலை தவிர கிட்டத்தட்ட அனைத்து பளிங்கு சிலைகளும் விக்டோரியா நினைவிடத்துக்கு மாற்றப்பட்டுள்ளன. 1919 இல் இரட்டை ஆட்சி அறிமுகப்படுத்தப்பட்ட பின்னர், நகர மண்டபமானது வங்காள சட்ட மன்றத்தின் அவைக் கூடமாக பயன்படுத்தப்பட்டது. அவையின் தேவைகளுக்கு ஏற்ப மண்டபத்தின் உட்புறம் மாற்றியமைக்கப்பட்டது. அவைத் தலைவர் தனது அறையை நகர மண்டபத்திலேயே வைத்திருந்தார். பின்னர், 1931 இல் சட்டமன்றம் அதன் புதிய கட்டடத்திற்கு மாற்றப்பட்டது.  
இரண்டாம் உலகப் போரின்போது, தற்காலிகமாக இந்த மண்டபத்தில் அரசாங்கம் ஒரு ரேஷன் அலுவலகத்தைத் திறந்தது.
# கொல்கத்தா நகர மண்டபம்

## கட்டடத்தின் வரலாறு

### விடுதலைக்குப் பிறகு

இந்திய விடுதலைக்குப் பிறகு, நகர மண்டபக் கட்டிடம் பெரும்பாலும் புறக்கணிக்கப்பட்டது. விடுதலைப் பெற்ற ஆரம்ப காலத்தில், 'சோசலிச காலத்தின்' போது இந்தக் கட்டடம் படிப்படியாக கூட்டு மறதிக்கு உள்ளானதாகத் தெரிகிறது. இது நகராட்சி மாஜிஸ்திரேட் அலுவலகமாக மாற்றப்பட்டது. மாநகராட்சியின் மற்ற பிரிவுகள் இதன் வளாகத்துக்குள் கொண்டுவரப்பட்டன. முனிசிபல் சர்வீஸ் கமிஷன் மற்றும் மேற்கு வங்க பொது சேவை ஆணையம் ஆகியவையும் கட்டிடத்தின் சில பகுதிகளை ஆக்கிரமித்தன. 1975 ஆம் ஆண்டில், கிரீன்லா மற்றும் பால்மரின் மார்பளவுச் சிலைகளைத் தவிர அனைத்து பளிங்கு மார்பளவு சிலைகளும் சில உருவப்பட ஓவியங்களும் விக்டோரியா நினைவு மண்டபத்திற்கு மாற்றப்பட்டன. போர்ட்ரெய்ட் ஓவியங்களில் மீதமுள்ளவை மத்திய முனிசிபல் அலுவலக கட்டிடத்திற்கு மாற்றப்பட்டு நகர மண்டபத்தில் உள்ள ரியான் மற்றும் நாட்டின் இரண்டு உருவப்பட ஓவியங்கள் மட்டுமே எஞ்சி இருந்தனி. செழுமையான பாரம்பரியம் கொண்ட இந்த அற்புதமான கட்டடம் படிப்படியாக பொதுச் சமூகத்தின் மறதிக்கு உள்ளானது. 1998 ஆம் ஆண்டில், ஏ.எஸ். ஐ மற்றும் கல்கத்தா உயர் நீதிமன்றத்தின் சரியான நேரத்தில் தலையீட்டால், இந்த பாரம்பரிய கட்டிடம் மேலும் சேதம் மற்றும் அழிவிலிருந்து காப்பாற்றப்பட்டது - பின்னர் அதன் பழைய பெருமைக்கு புதுப்பிக்கப்பட்டது, இப்போது பொதுக்கூட்டங்கள் மற்றும் செயல்பாடுகளுக்கு பயன்படுத்தப்படுகிறது.
# கொல்கத்தா நகர மண்டபம்

## நகர மண்டப நூலகம்

1999 ஆம் ஆண்டில், கொல்கத்தா பற்றிய அரிய புத்தகங்கள் மற்றும் பத்திரிகைகளின் முழுத் தொகுப்பையும் கொண்டு ஒரு குறிப்புதவி நூலகத்தை உருவாக்குவதற்காக புகழ்பெற்ற கொல்கத்தா நிபுணர் பி.டி. நாயரிடம் இருந்து மாநகராட்சி வாங்கியது. 2004 ஆம் ஆண்டு, அப்போதைய மேயர் சுப்ரதா முகர்ஜி தலைமையில் நடைபெற்ற ஒரு விழாவில், நூலகத் துறை அமைச்சரான நிமாய் மல் அவர்களால் இந்த நூலகம் முறையாகத் திறந்து வைக்கப்பட்டது. 2007 இல், மாநகராட்சியின் முழு குறிப்புதவி நூலகமும் நகர மண்டப நூலகத்துடன் இணைக்கப்பட்டது. இப்போது இந்த நூலகத்தில் சுமார் 12,000 புத்தகங்கள் மற்றும் பத்திரிகைகள் உள்ளன. இந்த நூலகத்தில் உள்ள சில அரிய மதிப்புமிக்க புத்தகங்களுக்காக இந்தியாவின் பல்வேறு மூலைகளிலிருந்தும் வெளிநாட்டிலிருந்தும் பல அறிஞர்கள் இங்கு வருகை தருகின்றனர் இங்கு உள்ள சில அரிய நூல்கள்:  
-
-
-
-
-
-
-
-
-
-
-
-
- Rabbi Ezekiel N Musleah on the Banks of the Ganga.
-
- The Outram Statue, Calcutta
-
-
-
-
-
- (with author's signature)
- (with author's copy)
-
-
-
-  
இங்கு வாழ்க்கை குறிப்புகள், *கல்கத்தா ரீவீவ்*, மார்டன் ரிவீவ், பெங்கால் பாஸ்ட் அண்ட் பிரசண்ட், *ஜர்னல் ஆஃப் தி ஆசியாடிக் சொசைட்டி*, *கல்கத்தா நகராட்சி விவரக்குறிப்பேடு* மற்றும் கல்கத்தா மாநகராட்சியின் பிற வெளியீடுகளும் உள்ளன.